
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 993 


14 Νοεμβρίου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 1.500 τ.μ. στη 
θέση «3ο χιλιόμετρο Λαυρίου - Καμάριζας» Κοινότη¬ 
τας Αγίου Κων/νου του Νομού Αττικής. 

Κήρυξη ως αναδασωτέας εκτάσεως 1.270 τ.μ. στη 
θέση «οδός Φ'ιλωνος έναντι Νο 8» της Κοινότητας Π. 
Πεντέλης του Νομού Αττικής. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 
στο Ο.Τ. 850 - περιοχή Αγ. θωμά (χαρακτηρισμός 
χώρου για την ανέγερση I. Ναού, καθορισμός του 

περιγράμματος και ειδικών όρων δόμησης)» . 

Τροποποίηση του ρυμοτομικού σχεδ'ιου του Δήμου Με¬ 
γάρων Ο.Τ. 124 (απόφαση 46/97). 

Παράταση αναστολής έκδοσης οικοδομικών αδειών και 
έναρξης οικοδομικών εργασιών στην υπό πολεοδό¬ 
μηση περιοχή οικισμού Κόκκινου Πύργου Δήμου Τυ- 
μπακίου Ν. Ηρακλείου στους κοινόχρηστους κοινω¬ 
φελείς χώρους και πρασιές της Β’ φάσης της Πολε- 
οδομικής Μελέτης. 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 08/ΔΑΣ/450 Ι 1 ) 

Κήρυξη ως αναδασωτέας εκτάσεως 1.500 τ.μ. στη θέση 
«3ο χιλιόμετρο Λαυρίου - Καμάριζας» Κοινότητας 
Αγίου Κων/νου του Νομού Αττικής. 

Ο ΓΕΝ. ΓΡΛΜ. ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις το υ Ν. 3200/55 «Περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 53.2/70. 


2. Τις διατάξεις του Ν. 2503/1997 «Διοίκηση, οργά¬ 
νωση, στελέχωση της Περιφέρειας κ.λπ.». 

3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξεις του Ν. 998/79 «Περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1 και 

β) Του άρθρου 38 παρ. 1. 

5. Τις διαταγές του Υπουργείου Γεωργίας 

α) 160417/1180/8.7.80 «Περί οδηγιών για τις αναδα¬ 
σωτέες εκτάσεις». 

β) 182447/3049/24.9.80. 

6. Την αριθ. 08/ΔΑΣ/Λ.Α./579/7.10.1997 πρόταση του 
Δασαρχείου Λαυρίου σχετικά με την κήρυξη ως αναδασω¬ 
τέας, της αναφερομένης στο θέμα εκτάσεως, αποφασί¬ 
ζουμε: 

Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση 
(δάσος), εμβαδόν χιλίων πεντακοσίων (1.500) τετραγωνι¬ 
κών μέτρων, στη θέση «3ο χιλιόμετρο Λαυρίου - Καμάρι¬ 
ζας περιφέρειας Κοινότητας Αγίου Κων/νου» Ν. Αττικής, 
με σκοπό τη διατήρηση του χαρακτήρα του δάσους και την 
επαναδημιουργία της δασικής βλάστησης η οποία αποτε- 
λουμένη από αναγέννηση χ. πεύκης καταστράφηκε εξαι- 
τίας πυρκάίάς στις 22 Ιουλίου 1997 και προσδιορίζεται 
από τα στοιχεία Α-Β-Γ-Δ-Ε-Α, όπως φαίνονται στο 
συνημμένο διάγραμμα το οποίο αποτελεί αναπόσπαστο 
μέρος της αποφάσεως αυτής και έχει όρια: 

Ανατολικά: Με δημόσιο δάσος κηρυγμένο αναδασωτέο 
με την αριθ. 2500/85 απόφαση Νομάρχη Ανατ. Αττι¬ 
κής. 

Δυτικά: Με δημόσιο δάσος κηρυγμένο αναδασωτέο με 
την αριθμ. 2500/85 απόφαση Νομάρχη Ανατ. Αττικής. 

Βόρεια: Με δρόμο Λαυρίου - Καμάριζας. 

Νότια: Με δημόσιο δάσος κηρυγμένο αναδασωτέο με 
την αριθ. 2.500/85 απόφαση Νομάρχη Ανατ. Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγια Παρασκευή, 29 Οκτωβρίου 1997 
Ο Γενικός Γραμματέας 
ΝΙΚΟΛΑΟΣ ΜΙΧΑΛΟΠΟΥΛΟΣ 

V ΦοίυδςΟεόδά'ρου 

Δασολόγος 


ΝΑΚΟΣ 4ΗΓ.1ΗΤΡΙ0Γ 
δαςολογοι 

Αριθ. 08/ΔΑΣ/668 (2) 

Κήρυξη οχ; αναδασωτέας εκτάσεως 1.270 τ.μ. στη θέση 
«οδός Φίλωνος έναντι Νο8, της Κοινότητας Π. Πεντέ¬ 
λης» του Νομού Αττικής. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2. Τις διατάξεις του Ν. 2503/1997 «Διοίκηση, οργά¬ 
νωση, στελέχωση της Περιφέρειας κ.λπ.». 

3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξεις του Ν. 998/79 «Περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1 & 

β) Του άρθρου 38 παρ. 1. 

5. Τις διαταγές του Υπουργείου Γεωργίας 

α) 160417/1180/8.7.80 «Περί οδηγιών για τις αναδα¬ 
σωτέες εκτάσεις». 

β) 182447/3049/24.9.80. 

6. Την αριθ. 1052/27.3.1996 απόφαση Περιφερειακού 
Δ/ντού Ν. Ανατ. Αττικής. 

7. Την αριθ. 5148/9.7.1997 πρόταση του Δασαρχείου 
Πεντέλης σχετικά με την κήρυξη ως αναδασωτέας, της 
αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση 
(δάσος), εμβαδού χιλίων διακοσίων εβδομήντα (1270) τε¬ 


τραγωνικών μέτρων, στη θέση «Οδός Φίλωνος έναντι Νο 
8» περιφέρειας Κοινότητας Π. Πεντέλης Ν. Αττικής, με 
σκοπό τη διατήρηση του χαρακτήρα του δάσους του 
οποίου το πρώτο επιχειρήθηκε η αλλαγή της χρήσης του 
προ 1Οετίας και πλέον με παράνομη περίφραξη από σιδη- 
ροπασσάλους και δικτυωτό σύρμα, κατά το Φθινόπωρο 
του έτους 1994 με την εγκατάσταση αυθαίρετης παρά- 
γκας από λαμαρίνες διαστάσεων 2,3 μ. χ 2,7 μ. χ 2,0 μ. και 
τέλος κατά μήνα Νοέμβριο 1996 έως Φεβρουάριο 1997 
με την παράνομη καταστροφή μερικώς (σε επιφάνεια 200 
τ.μ.) της υπόροφης βλάστησης που αποτελείτο από σχίνα 
και πουρνάρια και με την παράνομη φύτευση ελαιοδέν- 
δρων και αμυγδαλεών και προσδιορίζεται από τα στοιχεία 
Α-Β-Γ-Δ-Α, όπως φαίνονται στο συνημμένο διάγραμμα 
το οποίο αποτελεί αναπόσπαστο μέρος της αποφάσεως 
αυτής και έχει όρια: 

Ανατολικά: Με δημόσιο δάσος χ. πεύκης. 

Δυτικά: Με δημόσιο δάσος χ. πεύκης. 

Βόρεια: Με δημόσιο δάσος χ. πεύκης. 

Νότια: Με δημόσιο δάσος χ. πεύκης. 

Με την απόφασή μας αυτή ανακαλείται η αριθμ. 1052/ 
27.3.1996 ομοία του Περ/κού Δ/ντού Ν. Ανατ. Αττικής 
διότι παρεισέφρησε λάθος κατά την έκδοσή της, η δε 
έκταση που σναφέρεται σ’ αυτή συμπεριλαμβάνετε στην 
έκταση της παρούσας. 

Η απόφαση υατή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 29 Οκτωβρίου 1997 

Ο Γενικός Γραμματέας 
ΝΙΚΟΛΑΟΣ ΜΙΧΑΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 282/97 (3) 

Τροποποίηση του εγκεκριμένου ρυμοτομικού σχεδίου στο 

Ο.Τ. 850 - περιοχή Αγ. θωμά (χαρακτηρισμός χώρου 

για την ανέγερση I. Ναού, καθορισμός του περιγράμμα¬ 
τος και ειδικών όρων δόμησης)». 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΜΑΡΟΥΣΙΟΥ 
(Συνεδρίαση 16/11.6.97) 

Αφού έλαβε υπόψη του: 

1. Την με αριθ. 9617/97 εισήγηση της Δ/νσης Πολεο¬ 
δομίας του Δήμου Αμαρουσίου. 

2. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του κράτους», όπως τροποποιήθηκαν 
και συμπληρώθηκαν μεταγενέστερα. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Τις διατάξεις του Π.Δ. 183 ΦΕΚ 70Α/86 «περί εγκρί- 
σεως τροποποιήσεων σχεδίων πόλεων». 

5. Τις διατάξεις του Ν. 1577/85 ΦΕΚ 21ΟΑ. 

6. Τις διατάξεις του από 21.1.95 Π.Δ. ΦΕΚ 17Α/95 για 
μεταβίβαση αρμοδιοτήτων τροποποιήσεων εγκεκριμένου 
σχεδίου στο Δήμο Αμαρουσίου. 

7. Τις με αριθ. 436/96 και 47/97 αποφάσεις του Δημο¬ 
τικού Συμβουλίου Αμαρουσίου. 

8. Τις διατάξεις του άρθρου 29Α του Ν. 1558/85 όπως 
τροποποιήθηκαν με το άρθρο 27 του Ν. 2081/92 (ΦΕΚ 
15Α). 


9. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Δημοτικού Προϋ¬ 
πολογισμού. 

10. Την με αριθ. 1 η γνωμοδότηση της 9ης Συνεδρίασης 
της 15.5.97 του ΣΧΟΠ. 

11. Το γεγονός ότι κανείς από τους Δημοτικούς Συμ¬ 
βούλους έχει έννομο συμφέρον όπως δηλώνουν στον 
Πρόεδρο του Δημοτικού Συμβουλίου. 

12. Την από 9.4.97 βεβαίωση του Δημάρχου περί τήρη¬ 
σης της νόμιμης διαδικασίας, αποφασίζει. 

Την τροποποίηση του εγκεκριμένου ρυμοτομικού σχε¬ 
δίου στο Ο.Τ. 850 -περιοχή Αγ. θωμά (χαρακτηρισμός χώ¬ 
ρου για την ανέγερση I. Ναού, καθορισμός του περιγράμ¬ 
ματος και ειδικών όρων δόμησης), όπως φαίνεται στο συ- 
νοδεύον σχετικό διάγραμμα, ήτοι: 

α) Για τον χαρακτηρισμό χώρου για την ανέγερση I. Ναού 
και περιγράμματος. 

β) Για τον καθορισμό ειδικών όρων δόμησης (μέγιστο 
ύψος 14.00 μ. για τον κεντρικό θόλο 16.00 μ. για το κω¬ 
δωνοστάσιο) και 

γ) Κατάργηση του τμήματος του χώρου στάθμευσης 
που αντιστοιχεί σ’ αυτόν. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Π. ΚΑΛΟΓΡΙΔΗΣ 



ΕΛΛΗΝΙΚΗ ΔΗΜΟΚΡΑΊ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕ ΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 284/28 (4 ) 

Τροποποίηση του ρυμοτομικού σχεδίου του Δήμου Μεγά¬ 
ρων Ο.Τ. 124 (απόφαση 46/97). 

Ο ΝΟΜΑΡΧΗΣ ΔΥΤ. ΑΤΤΙΚΗΣ 

1 Τις διατάξεις του Ν.Δ. της 17ης Ιουλίου 1923 όπως 
τροποποιήθηκαν και συμπληρώθηκαν και ειδικότερα το 
άρθρο 3 και 70. 

2. Τις διατάξεις του Α.Ν. 314/1968 (ΦΕΚ 47Α), όπως 
τροποποιήθηκαν και συμπληρώθηκαν με το υπ’ αριθμ. 
1018/71 Ν.Δ. (ΦΕΚ 220/Α) και με την παρ. 3 του άρθρου 
34 του Ν. 1577/85 (ΦΕΚ 210/Α). 

3. Τις διατάξεις του υπ’ αριθμ. 183/86 Π.Δ. (ΦΕΚ 
70/Α). 

4. Τις διατάξεις του άρθρου 29Α του 1558/85 όπως συ¬ 
μπληρώθηκαν με το άρθρο 27 του Ν. 2081/92. 

5. Τις διατάξεις του Ν. 2218/94 (ίδρυση Νομαρχιακής 
Αυτοδιοίκησης) και τις τροποποιήσεις αυτού με τον Ν 
2240/95. 

6. Την 17/95 απόφαση του Νομαρχιακού Συμβουλίου 
της Νομαρχιακής Αυτοδιοίκησης Δυτικής Αττικής (Οργα¬ 
νισμός εσωτερικής οργάνωσης και λειτουργίας των υπη¬ 
ρεσιών της), που δημοσιεύτηκε στο ΦΕΚ 441/Α/95. 

7. Την υπ’ αριθμ. 122/96 γνωμοδότηση του Δημοτικού 
Συμβουλίου. 

8. Το υπ’ αριθμ. 45ο πρακτικό από 5.11.96 γνωμοδό¬ 


τηση του Συμβουλίου Χ.Ο.Π. Νομού Δυτικής Αττικής, 
αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
του Δήμου Μεγάρων στο Ο.Τ. 124 με την κατάργηση των 
Ρ.Γ. (αβ) και (ΚΛΜΝΚ) και καθορισμό νέων με τη δημιουρ¬ 
γία πεζόδρομου και κοινόχρηστου χώρου με τα στοιχεία 
(π, ρ, σ, τ, θ, π), όπως φαίνεται στα σχετικά πρωτότυπα 
σχεδιαγράμματα σε κλίμακα 1:500, που έχουν θεωρηθεί 
από τον Δ/ντή της Δ/νσης Πολεοδομίας Δυτ. Αττικής και 
που το συνοπτικό της αντίγραφο θα δημοσιευθεί με αυτή 
την απόφαση στην Εφημερίδα της Κυβερνήσεως. 

Άρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού και του 
Προϋπολογισμού του Δήμου Μεγάρων. 

Άρθρο 3 

Η ισχύς αυτής της απόφασης αρχίζει από την ημερομη¬ 
νία δημοσίευσης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 13 Ιανουάριου 1997 
Ο Νομάρχης 

ΠΕΡΙΚΛΗΣ ΠΑΠΑΠΕΤΡΟΥ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 6585/2979 (5) 

Παράταση αναστολής έκδοσης οικοδομικών αδειών και 
έναρξης οικοδομικών εργασιών στην υπό πολεοδό- 
μηση περιοχή οικισμού Κόκκινου Πύργου Δήμου Τυ- 
μπακίου Ν. Ηρακλείου στους κοινόχρηστους κοινωφε¬ 
λείς χώρους και πρασιές της Β' φάσης της Πολεοδομι- 
κής Μελέτης. 

Ο ΝΟΜΑΡΧΗΣ ΗΡΑΚΛΕΙΟΥ 

1. Τις διατάξεις του από 17.7.23 Ν. Δ/τος όπως μεταγε¬ 
νέστερα τροποποιήθηκαν και συμπληρώθηκαν και ειδικό¬ 
τερα το άρθρο 8. 

2. Τις δ/ξεις του Α.Ν. 314/68/ΦΕΚ47/Α, όπως μεταγε¬ 
νέστερα τροποποιήθηκαν και συμπληρώθηκαν με το υπ’ 
αριθ. 1577/80 ΦΕΚ 210/Α. 

3. Τις δ/ξεις του υπ’ αρ. 183/86 Π. Δ/τος ΦΕΚ 70/Α και 
ειδικότερα το άρθρο 1 παρ. γ. 

4. Τις δ/ξεις του Νόμου 3200/13.12.55 και ειδικότερα 
το άρθρο 37 αυτού. 

5. Τις δ/ξεις της με αρ. 34344/5514/29.4.86 εγκ. του 
ΥΠΕΧΩΔΕ (εγκ. 102/86). 

6. Το γεγονός ότι η μελέτη έχει αναρτηθεί και βρίσκεται 
στο στάδιο εξέτασης ενστάσεων από το Κοινοτικό Συμ¬ 
βούλιο. 

7. Την 30/1996 απόφαση του Κοινοτικού Συμβουλίου 
το οποίο εγκρίνει την παράταση αναστολής έκδοσης οικο¬ 
δομικών αδειών και εκτέλεσης οικοδομικών εργασιών σε 
χώρους που προβλέπονται από την Πολεοδομική μελέτη 
σαν κοινωφελείς, κοινόχρηστοι ή πρασιές. 

8. Την 2624/25.4.96 αποφ. Νομάρχη περί αναστολής 
έκδοσης οικοδομικών αδειών και έναρξης οικοδομικών 
εργασιών για τις άδειες για τις όποιες δεν έχει ολοκληρω¬ 


θεί η θεμελίωση σε όλους τους προτεινόμενους κοινόχρη¬ 
στους κοινωφελείς χώρους και πρασιές που προβλέπονται 
στη Β’ φάση της Πολεοδομικής μελέτης Πολεοδόμησης 
επέκτασης του οικισμού Κόκκινου Πύργου και επειδή εί¬ 
ναι απαραίτηση η διαφύλαξη των κοινόχρηστων κοινωφε¬ 
λών χώρων και πρασιών της πρότασης Πολεοδόμησης 
επέκτασης του οικισμού Κόκκινου Πύργου (Β’ φάση - με¬ 
λέτη) προκειμένου να είναι δυνατή η εφαρμογή της. 

9. Το 23ο/16.10.97 πρακτικό ΣΧΟΠ, αποφασίζουμε: 

Την παράταση αναστολής έκδοσης οικοδομικών αδειών 
για τις οικοδομές όπου κατόπιν οικοδομικής άδειας δεν 
έχει ολοκληρωθεί η εκσκαφή στις 9.4.95 και έναρξη οικο¬ 
δομικών εργασιών σε όλους τους προτεινόμενους κοινό¬ 
χρηστους κοινωφελείς χώρους και πρασιές της αναρτη- 
θείσης πολεοδομικής μελέτης του Κόκκινου Πύργου για 
ένα έτος. 

Η παρούσα να αναρτηθεί στοΤ.Π. και Π. Ε. Ν. Ηρακλείου 
στο Πολεοδομικό γραφείο Μοιρών και στο Δήμο Τυμπα- 
κίου για 30 ημέρες και θα δημοσιευθεί σε μία τοπική Εφη¬ 
μερίδα. 

Η ισχύς της παρούσης άρχεται από τη δημοσίευσή της 
στο τοπικό τύπο και την καταχώρησή στο βιβλίο των κανο¬ 
νιστικών πράξεων της Νομαρχίας. 

Από τις διατάξεις της παρούσης δεν προκαλείται δα¬ 
πάνη στο Δημόσιο ούτε στον προϋπολογισμό του οικείου 
Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 21 Οκτωβρίου 1997 

Ο Αναπληρωτής Νομάρχης 
ΣΗΦΗΣ ΑΓΓΕΛΙΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



